CELEX: 32015R1011
Language: el
Date: 2015-04-24 00:00:00
Title: Κατ' εξουσιοδότηση κανονισμός (ΕΕ) 2015/1011 της Επιτροπής, της 24ης Απριλίου 2015, για τη συμπλήρωση του κανονισμού (ΕΚ) αριθ. 273/2004 του Ευρωπαϊκού Κοινοβουλίου και του Συμβουλίου περί των προδρόμων ουσιών των ναρκωτικών και του κανονισμού (ΕΚ) αριθ. 111/2005 του Συμβουλίου σχετικά με τη θέσπιση κανόνων για την παρακολούθηση του εμπορίου πρόδρομων ουσιών ναρκωτικών μεταξύ της Ένωσης και τρίτων χωρών και για την κατάργηση του κανονισμού (ΕΚ) αριθ. 1277/2005 (Κείμενο που παρουσιάζει ενδιαφέρον για τον ΕΟΧ)

27.6.2015   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               L 162/12
            
         ΚΑΤ' ΕΞΟΥΣΙΟΔΌΤΗΣΗ ΚΑΝΟΝΙΣΜΌΣ (ΕΕ) 2015/1011 ΤΗΣ ΕΠΙΤΡΟΠΉΣ
   της 24ης Απριλίου 2015
   για τη συμπλήρωση του κανονισμού (ΕΚ) αριθ. 273/2004 του Ευρωπαϊκού Κοινοβουλίου και του Συμβουλίου περί των προδρόμων ουσιών των ναρκωτικών και του κανονισμού (ΕΚ) αριθ. 111/2005 του Συμβουλίου σχετικά με τη θέσπιση κανόνων για την παρακολούθηση του εμπορίου πρόδρομων ουσιών ναρκωτικών μεταξύ της Ένωσης και τρίτων χωρών και για την κατάργηση του κανονισμού (ΕΚ) αριθ. 1277/2005
   (Κείμενο που παρουσιάζει ενδιαφέρον για τον ΕΟΧ)
   Η ΕΥΡΩΠΑΪΚΗ ΕΠΙΤΡΟΠΗ,
   Έχοντας υπόψη τη Συνθήκη για τη λειτουργία της Ευρωπαϊκής Ένωσης,
   Έχοντας υπόψη τον κανονισμό (ΕΚ) αριθ. 273/2004 του Ευρωπαϊκού Κοινοβουλίου και του Συμβουλίου, της 11ης Φεβρουαρίου 2004, περί των προδρόμων ουσιών των ναρκωτικών (1), και ιδίως το άρθρο 3 παράγραφος 8, το άρθρο 8 παράγραφος 3 και το άρθρο 13 παράγραφος 2,
   Έχοντας υπόψη τον κανονισμό (ΕΚ) αριθ. 111/2005 του Συμβουλίου, της 22ας Δεκεμβρίου 2004, σχετικά με τη θέσπιση κανόνων για την παρακολούθηση του εμπορίου πρόδρομων ουσιών ναρκωτικών μεταξύ της Ένωσης και τρίτων χωρών (2), και ιδίως το άρθρο 6 παράγραφος 1 τρίτο εδάφιο, το άρθρο 7 παράγραφος 1 τρίτο εδάφιο, το άρθρο 8 παράγραφος 2, το άρθρο 9 παράγραφος 2 δεύτερο εδάφιο, το άρθρο 11 παράγραφοι 1 και 3, το άρθρο 19 και το άρθρο 32 παράγραφος 2,
   Εκτιμώντας τα ακόλουθα:
   
               (1)
            
            
               Ο κανονισμός (ΕΚ) αριθ. 1277/2005 της Επιτροπής (3) ορίζει διατάξεις για την εφαρμογή του κανονισμού (ΕΚ) αριθ. 273/2004 και του κανονισμού (ΕΚ) αριθ. 111/2005 στον τομέα των πρόδρομων ουσιών των ναρκωτικών. Τόσο ο κανονισμός (ΕΚ) αριθ. 273/2004 όσο και ο κανονισμός (ΕΚ) αριθ. 111/2005 τροποποιήθηκαν με την έκδοση του κανονισμού (ΕΚ) αριθ. 1277/2005, ώστε να συμπεριληφθούν οι εξουσίες για την έκδοση κατ' εξουσιοδότηση πράξεων και εκτελεστικών πράξεων σύμφωνα με τα άρθρα 290 και 291 της Συνθήκης. Ως εκ τούτου, θα πρέπει να θεσπιστούν νέοι κανόνες σύμφωνα με τις νέες εξουσίες.
            
         
               (2)
            
            
               Παρά το γεγονός ότι ο κανονισμός (ΕΚ) αριθ. 273/2004 αφορά το εγχώριο εμπόριο και ο κανονισμός (ΕΚ) αριθ. 111/2005 το διεθνές εμπόριο, πολλές από τις διατάξεις είναι κοινές και στους δύο κανονισμούς. Για λόγους συνοχής δικαιολογείται, συνεπώς, η έκδοση ενιαίας κατ' εξουσιοδότηση πράξης που να καλύπτει και τους δύο κανονισμούς.
            
         
               (3)
            
            
               Για λόγους ασφάλειας δικαίου και εναρμονισμένης επιβολής των διατάξεων του παρόντος κανονισμού, είναι σκόπιμο να προσδιοριστεί ο όρος «εγκαταστάσεις της επιχείρησης».
            
         
               (4)
            
            
               Οι άδειες και οι καταχωρίσεις που απαιτούνται για τις επιχειρήσεις οι οποίες επιθυμούν να ασκούν δραστηριότητες σε σχέση με ορισμένες ουσίες (πρόδρομες ουσίες των ναρκωτικών), που μπορούν να χρησιμοποιηθούν για την παράνομη παρασκευή ναρκωτικών ή ψυχοτρόπων ουσιών, θα πρέπει να χορηγούνται μόνο σε αξιόπιστες επιχειρήσεις που υποβάλλουν σχετική αίτηση. Οι εν λόγω επιχειρήσεις θα πρέπει να έχουν λάβει κατάλληλα μέτρα για τον ασφαλή χειρισμό και αποθήκευση των εν λόγω πρόδρομων ουσιών των ναρκωτικών και να έχουν ορίσει έναν αρμόδιο υπάλληλο του οποίου η ταυτότητα μπορεί να εξακριβωθεί και να μπορεί να διασφαλίσει ότι οι δραστηριότητες σε σχέση με τις εν λόγω ουσίες πραγματοποιούνται σύμφωνα με τις σχετικές νομικές διατάξεις.
            
         
               (5)
            
            
               Ορισμένες επιχειρήσεις των οποίων οι δραστηριότητες αφορούν τις πρόδρομες ουσίες των ναρκωτικών για ιατρική χρήση, όπως τα φαρμακεία και τα κτηνιατρεία, θα μπορούσαν να εξαιρεθούν από την απαίτηση να έχουν λάβει άδεια ή να έχουν καταχωριστεί προκειμένου να ασκούν δραστηριότητες που αφορούν τέτοιες ουσίες. Το ίδιο θα μπορούσε να ισχύει για ορισμένες δημόσιες αρχές.
            
         
               (6)
            
            
               Οι επιχειρήσεις που ασκούν δραστηριότητες σχετικές με τις πρόδρομες ουσίες των ναρκωτικών που δεν προορίζονται για την αγορά της Ένωσης, αλλά έχουν εισέλθει στο τελωνειακό έδαφος της Ένωσης, θα πρέπει να παρέχουν στοιχεία που να αποδεικνύουν ότι η εξαγωγή των εν λόγω ουσιών γίνεται σύμφωνα με τις σχετικές διεθνείς συμβάσεις, ώστε να αποδεικνύεται ο νόμιμος σκοπός της αντίστοιχης συναλλαγής.
            
         
               (7)
            
            
               Οι εγκατεστημένες στην Ένωση επιχειρήσεις θα πρέπει να παρέχουν ορισμένα βασικά στοιχεία σχετικά με τις δραστηριότητες που έχουν ασκήσει προκειμένου να διευκολύνουν την παρακολούθηση, από τις αρμόδιες αρχές, του εμπορίου των πρόδρομων ουσιών των ναρκωτικών.
            
         
               (8)
            
            
               Για τους σκοπούς της ελαχιστοποίησης του κινδύνου εκτροπής ορισμένων πρόδρομων ουσιών των ναρκωτικών, της εξαγωγής τους θα πρέπει να προηγείται γνωστοποίηση πριν από την εξαγωγή και άδεια εξαγωγής.
            
         
               (9)
            
            
               Οι κατάλογοι των τρίτων χωρών προορισμού για τις εξαγωγές διαβαθμισμένων ουσιών των κατηγοριών 2 και 3 του παραρτήματος του κανονισμού (ΕΚ) αριθ. 111/2005 τροποποιούνται συχνά. Προκειμένου να καταστεί δυνατή η ταχεία επικαιροποίηση των καταλόγων αυτών, σύμφωνα με τα κριτήρια για τους εν λόγω καταλόγους που προβλέπει ο παρών κανονισμός, οι κατάλογοι αυτοί θα πρέπει να δημοσιεύονται στον δικτυακό τόπο της Επιτροπής.
            
         
               (10)
            
            
               Προκειμένου να μειωθεί ο διοικητικός φόρτος για τις συναλλαγές όσον αφορά ορισμένες κατηγορίες των πρόδρομων ουσιών των ναρκωτικών, θα πρέπει να προβλέπεται απλουστευμένη διαδικασία για τη γνωστοποίηση πριν από την εξαγωγή και για τη χορήγηση άδειας εξαγωγής.
            
         
               (11)
            
            
               Για τον καλύτερο συντονισμό της παρακολούθησης των πρόδρομων ουσιών των ναρκωτικών, είναι σκόπιμο τα κράτη μέλη να διαβιβάζουν τακτικά στην Επιτροπή πληροφορίες σχετικά με τις πρόδρομες ουσίες των ναρκωτικών που έχουν κατασχεθεί ή δεσμευθεί.
            
         
               (12)
            
            
               Για λόγους συνοχής, νομοθετικής συνέπειας και ασφάλειας δικαίου, ο παρών κατ' εξουσιοδότηση κανονισμός θα πρέπει να αρχίσει να εφαρμόζεται από την ίδια ημερομηνία με τον κανονισμό εφαρμογής,
            
         ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:
   Άρθρο 1
   Αντικείμενο
   Ο παρών κανονισμός θεσπίζει όρους για τη χορήγηση αδειών και καταχωρίσεων, καθορίζει τις περιπτώσεις όπου δεν απαιτείται άδεια και καταχώριση, καθορίζει τα κριτήρια για την απόδειξη του νόμιμου σκοπού της συναλλαγής, προσδιορίζει τις πληροφορίες που απαιτούνται για την παρακολούθηση του εμπορίου, καθορίζει τις προϋποθέσεις για τον καθορισμό των καταλόγων των χωρών προορισμού των εξαγωγών των διαβαθμισμένων ουσιών των κατηγοριών 2 και 3, καθορίζει τα κριτήρια για τη θέσπιση απλουστευμένων διαδικασιών γνωστοποίησης πριν από την εξαγωγή και για τις άδειες εξαγωγής και προσδιορίζει τις απαιτήσεις όσον αφορά τις πληροφορίες που πρέπει να παρέχονται σχετικά με την εφαρμογή των μέτρων παρακολούθησης όσον αφορά το εμπόριο πρόδρομων ουσιών των ναρκωτικών.
   Άρθρο 2
   Ορισμοί
   Για τους σκοπούς του παρόντος κανονισμού, ως «εγκαταστάσεις της επιχείρησης» νοούνται το/τα κτίριο/-α και συγχρόνως η έκταση που καταλαμβάνει μια επιχείρηση σε κάθε συγκεκριμένη τοποθεσία.
   Άρθρο 3
   Προϋποθέσεις για τη χορήγηση άδειας
   1.   Για την απόκτηση άδειας σύμφωνα με το άρθρο 6 παράγραφος 1 του κανονισμού (ΕΚ) αριθ. 111/2005, η επιχείρηση διορίζει υπάλληλο αρμόδιο για το εμπόριο διαβαθμισμένων ουσιών που περιλαμβάνονται στην κατηγορία 1 του παραρτήματος του εν λόγω κανονισμού, κοινοποιεί στην αρμόδια αρχή το όνομα και τα λοιπά στοιχεία του εν λόγω υπαλλήλου και να την ενημερώνει πάραυτα για κάθε μεταγενέστερη τροποποίηση των πληροφοριών αυτών.
   Ο αρμόδιος υπάλληλος μεριμνά ώστε οι εισαγωγές, οι εξαγωγές ή οι δραστηριότητες μεσαζόντων να πραγματοποιούνται σύμφωνα με τις σχετικές νομικές διατάξεις και εξουσιοδοτείται να εκπροσωπεί την επιχείρηση και να λαμβάνει τις αποφάσεις που απαιτούνται για την εκτέλεση του καθήκοντος αυτού.
   2.   Η ενδιαφερόμενη επιχείρηση πληροί όλες τις ακόλουθες απαιτήσεις και προϋποθέσεις:
   
               α)
            
            
               η επιχείρηση λαμβάνει κατάλληλα μέτρα έναντι της αντικανονικής αφαίρεσης των διαβαθμισμένων ουσιών της κατηγορίας 1 του παραρτήματος I του κανονισμού (ΕΚ) αριθ. 273/2004 και του παραρτήματος του κανονισμού (ΕΚ) αριθ. 111/2005 από τους τόπους αποθήκευσης, παραγωγής, παρασκευής και μεταποίησης των διαβαθμισμένων ουσιών και για την ασφάλεια των εγκαταστάσεων της επιχείρησης·
            
         
               β)
            
            
               η επιχείρηση υποβάλλει αίτηση η οποία περιλαμβάνει τα ακόλουθα στοιχεία:
               
                           i)
                        
                        
                           το πλήρες όνομα, τη διεύθυνση, τον αριθμό τηλεφώνου και/ή το φαξ και τη διεύθυνση ηλεκτρονικού ταχυδρομείου του αιτούντος·
                        
                     
                           ii)
                        
                        
                           το πλήρες όνομα του αρμόδιου υπαλλήλου και τα στοιχεία επικοινωνίας·
                        
                     
                           iii)
                        
                        
                           περιγραφή της θέσης και των καθηκόντων του αρμόδιου υπαλλήλου·
                        
                     
                           iv)
                        
                        
                           την πλήρη διεύθυνση των εγκαταστάσεων της επιχείρησης·
                        
                     
                           v)
                        
                        
                           την περιγραφή όλων των χώρων όπου λαμβάνουν χώρα οι ενέργειες που περιγράφονται στο σημείο X·
                        
                     
                           vi)
                        
                        
                           τις πληροφορίες που δείχνουν ότι έχουν ληφθεί τα κατάλληλα μέτρα που αναφέρονται στην παράγραφο 2 στοιχείο α)·
                        
                     
                           vii)
                        
                        
                           την ονομασία και τον κωδικό ΣΟ των διαβαθμισμένων ουσιών, όπως αναφέρονται στο παράρτημα I του κανονισμού (ΕΚ) αριθ. 273/2004 και στο παράρτημα του κανονισμού (ΕΚ) αριθ. 111/2005·
                        
                     
                           viii)
                        
                        
                           στην περίπτωση μείγματος ή φυσικού προϊόντος:
                           
                                       α)
                                    
                                    
                                       την ονομασία του μείγματος ή του φυσικού προϊόντος·
                                    
                                 
                                       β)
                                    
                                    
                                       την ονομασία και τον κωδικό ΣΟ των διαβαθμισμένων ουσιών στο μείγμα ή στο φυσικό προϊόν, όπως αναφέρονται στο παράρτημα I του κανονισμού (ΕΚ) αριθ. 273/2004 και στο παράρτημα του κανονισμού (ΕΚ) αριθ. 111/2005·
                                    
                                 
                                       γ)
                                    
                                    
                                       το ανώτατο ποσοστό των διαβαθμισμένων αυτών ουσιών στο μείγμα ή στο φυσικό προϊόν·
                                    
                                 
                     
                           ix)
                        
                        
                           περιγραφή του προβλεπόμενου τύπου των πράξεων που αναφέρονται στο άρθρο 3 του κανονισμού (ΕΚ) αριθ. 273/2004 και στο άρθρο 6 παράγραφος 1 του κανονισμού (ΕΚ) αριθ. 111/2005·
                        
                     
                           x)
                        
                        
                           ακριβές επικυρωμένο αντίτυπο του σχετικού μητρώου επιχειρήσεων ή δραστηριοτήτων, όπου είναι απαραίτητο·
                        
                     
                           xi)
                        
                        
                           πιστοποιητικό καλής διαγωγής της ενδιαφερόμενης επιχείρησης και του αρμόδιου υπαλλήλου ή άλλο έγγραφο από το οποίο να προκύπτει ότι αυτοί παρέχουν τα απαραίτητα εχέγγυα για την ορθή διενέργεια των πράξεων ή τις πληροφορίες που επιτρέπουν στην αρμόδια αρχή να λάβει αυτό το έγγραφο.
                        
                     
         3.   Εάν η επιχείρηση έχει ήδη την ιδιότητα του εγκεκριμένου οικονομικού φορέα (AEO) σύμφωνα με το άρθρο 5α του κανονισμού (ΕΟΚ) αριθ. 2913/92 (4) του Συμβουλίου, μπορεί να αναφέρει τον αριθμό του πιστοποιητικού AEO όταν υποβάλει την αίτηση άδειας, ώστε η αρμόδια αρχή να μπορεί να λάβει υπόψη την ιδιότητα του AEO.
   4.   Κατόπιν γραπτού αιτήματος της σχετικής αρμόδιας αρχής, ο αιτών διαβιβάζει τυχόν σχετικές συμπληρωματικές πληροφορίες.
   5.   Σε περίπτωση που ο αιτών είναι φυσικό πρόσωπο, δεν εφαρμόζεται η παράγραφος 2 στοιχείο β) σημεία ii και iii και η παράγραφος 2 στοιχείο β) σημείο iνεφαρμόζεται μόνο κατά περίπτωση.
   6.   Με την επιφύλαξη των μέτρων που λαμβάνονται βάσει του άρθρου 10 παράγραφος 1 του κανονισμού (ΕΚ) αριθ. 273/2004 και του άρθρου 26 παράγραφος 3 του κανονισμού (ΕΚ) αριθ. 111/2005, η αρμόδια αρχή αρνείται τη χορήγηση άδειας, αν δεν πληρούνται οι όροι που καθορίζονται στο άρθρο 3 παράγραφος 2 στοιχείο β) του παρόντος κανονισμού, ή εφόσον υπάρχουν βάσιμες υπόνοιες ότι οι διαβαθμισμένες ουσίες προορίζονται για την παράνομη παρασκευή ναρκωτικών ή ψυχοτρόπων ουσιών.
   7.   Στην περίπτωση του εμπορίου μεταξύ της Ένωσης και τρίτων χωρών που αναφέρεται στον κανονισμό (ΕΚ) αριθ. 111/2005, η αρμόδια αρχή δύναται είτε να περιορίσει τη διάρκεια ισχύος της άδειας σε τρία το πολύ έτη είτε να επιβάλει στις επιχειρήσεις την υποχρέωση να αποδεικνύουν σε τακτά διαστήματα, που δεν υπερβαίνουν τα τρία έτη, ότι εξακολουθούν να πληρούνται οι όροι υπό τους οποίους τους χορηγήθηκε η άδεια.
   Δεν επηρεάζεται η ισχύς των αδειών που εκδόθηκαν πριν από την έναρξη ισχύος του παρόντος κανονισμού.
   8.   Η άδεια δεν μεταβιβάζεται.
   9.   Ο κάτοχος της άδειας υποβάλλει αίτηση για νέα άδεια, όταν πρόκειται:
   
               α)
            
            
               να προστεθεί μια διαβαθμισμένη ουσία·
            
         
               β)
            
            
               να αρχίσει η διενέργεια μιας νέας πράξης·
            
         
               γ)
            
            
               να μεταφερθούν οι εγκαταστάσεις της επιχείρησης όπου διενεργούνται οι πράξεις.
            
         Στις περιπτώσεις αυτές, η υπάρχουσα άδεια παύει να ισχύει κατά την πρώτη χρονικά από τις ακόλουθες ημερομηνίες:
   
               i)
            
            
               κατά την ημερομηνία λήξης ισχύος, εφόσον έχει οριστεί διάρκεια ισχύος βάσει του άρθρου 3 παράγραφος 6 του παρόντος κανονισμού ή βάσει του άρθρου 3 παράγραφος 5 του κανονισμού (ΕΚ) αριθ. 273/2004·
            
         
               ii)
            
            
               κατά την ημερομηνία έναρξης ισχύος της νέας άδειας.
            
         10.   Η παράγραφος 9 εφαρμόζεται επίσης στις άδειες που εκδόθηκαν πριν από την ημερομηνία εφαρμογής του παρόντος κανονισμού.
   11.   Οι παράγραφοι 2 έως 6 και 8, 9 και 10 εφαρμόζονται επίσης για τη χορήγηση αδειών, σύμφωνα με το άρθρο 3 παράγραφος 2 του κανονισμού (ΕΚ) αριθ. 273/2004, με εξαίρεση τις ειδικές άδειες.
   12.   Οι δημόσιες αρχές που αναφέρονται στο άρθρο 3 παράγραφοι 2 και 6 του κανονισμού (ΕΚ) αριθ. 273/2004 περιλαμβάνουν τα τελωνεία, την αστυνομία και τα επίσημα εργαστήρια των αρμοδίων αρχών.
   Άρθρο 4
   Περιπτώσεις στις οποίες δεν απαιτείται άδεια
   Τα φαρμακεία, τα κτηνιατρεία, τα τελωνεία, η αστυνομία, οι ένοπλες δυνάμεις και τα επίσημα εργαστήρια των αρμοδίων αρχών απαλλάσσονται από την υποχρέωση της άδειας σύμφωνα με το άρθρο 6 παράγραφος 1 του κανονισμού (ΕΚ) αριθ. 111/2005, στο μέτρο που οι εν λόγω φορείς κάνουν χρήση πρόδρομων ουσιών των ναρκωτικών στο πλαίσιο των επίσημων καθηκόντων τους.
   Οι φορείς που αναφέρονται στο πρώτο εδάφιο απαλλάσσονται επίσης από:
   
               α)
            
            
               την υποχρέωση να προσκομίσουν τα έγγραφα που προβλέπονται στο άρθρο 3 του κανονισμού (ΕΚ) αριθ. 111/2005·
            
         
               β)
            
            
               την υποχρέωση να ορίσουν αρμόδιο υπάλληλο σύμφωνα με το άρθρο 3 παράγραφος 1 του παρόντος κανονισμού.
            
         Άρθρο 5
   Προϋποθέσεις χορήγησης καταχώρισης
   1.   Για την απόκτηση καταχώρισης σύμφωνα με το άρθρο 7 παράγραφος 1 του κανονισμού (ΕΚ) αριθ. 111/2005, η επιχείρηση διορίζει υπάλληλο αρμόδιο για το εμπόριο διαβαθμισμένων ουσιών που απαριθμούνται στην κατηγορία 2 του παραρτήματος του εν λόγω κανονισμού, κοινοποιεί στην αρμόδια αρχή το όνομα και τα λοιπά στοιχεία του υπαλλήλου αυτού και την ενημερώνει πάραυτα για κάθε μεταγενέστερη τροποποίηση των πληροφοριών αυτών.
   Ο αρμόδιος υπάλληλος μεριμνά ώστε οι εισαγωγές, οι εξαγωγές ή οι δραστηριότητες μεσαζόντων να πραγματοποιούνται σύμφωνα με τις σχετικές νομικές διατάξεις και εξουσιοδοτείται να εκπροσωπεί την επιχείρηση και να λαμβάνει τις αποφάσεις που απαιτούνται για την εκτέλεση του καθήκοντος αυτού.
   2.   Η επιχείρηση της οποίας οι δραστηριότητες αφορούν διαβαθμισμένες ουσίες της κατηγορίας 2 του παραρτήματος του κανονισμού (ΕΚ) αριθ. 111/2005 υποβάλλει αίτηση που περιέχει τις πληροφορίες και τα έγγραφα που αναφέρονται στο άρθρο 3 παράγραφος 2 στοιχείο β), με εξαίρεση τα σημεία (vi), (x) και (xi) του άρθρου 3 παράγραφος 2 στοιχείο β), εκτός εάν το ζητήσει η αρμόδια αρχή.
   Το ίδιο ισχύει για την επιχείρηση που αναπτύσσει δραστηριότητες στον τομέα των εξαγωγών διαβαθμισμένων ουσιών της κατηγορίας 3 του παραρτήματος του κανονισμού (ΕΚ) αριθ 111/2005.
   3.   Το άρθρο 3 παράγραφοι 3 και 4 εφαρμόζεται επίσης.
   4.   Η παράγραφος 2 πρώτο εδάφιο και η παράγραφος 3 εφαρμόζονται κατ' αναλογία στις επιχειρήσεις και τους χρήστες που προβλέπονται στο άρθρο 3 παράγραφος 6 του κανονισμού (ΕΚ) αριθ. 273/2004 όσον αφορά τις διαβαθμισμένες ουσίες της κατηγορίας 2 του παραρτήματος I του εν λόγω κανονισμού.
   5.   Οι χρήστες των διαβαθμισμένων ουσιών της κατηγορίας 2Α του παραρτήματος I του κανονισμού (ΕΚ) αριθ. 273/2004 παρέχουν επίσης πληροφορίες σχετικά με τη χρήση των διαβαθμισμένων ουσιών.
   Άρθρο 6
   Περιπτώσεις όπου δεν απαιτείται καταχώριση
   Οι ακόλουθες κατηγορίες απαλλάσσονται από την υποχρέωση καταχώρισης σύμφωνα με το άρθρο 7 παράγραφος 1 του κανονισμού (ΕΚ) αριθ. 111/2005:
   
               α)
            
            
               Τα φαρμακεία, τα κτηνιατρεία, τα τελωνεία, η αστυνομία, τα επίσημα εργαστήρια των αρμοδίων αρχών και οι ένοπλες δυνάμεις, στο μέτρο που οι εν λόγω φορείς κάνουν χρήση προδρόμων ουσιών των ναρκωτικών στο πλαίσιο των επίσημων καθηκόντων τους·
            
         
               β)
            
            
               Οι επιχειρήσεις που αναπτύσσουν δραστηριότητες στον τομέα των εξαγωγών διαβαθμισμένων ουσιών που απαριθμούνται στην κατηγορία 3 του παραρτήματος του κανονισμού (ΕΚ) αριθ. 111/2005, εφόσον οι ποσότητες που αντιστοιχούν στις εξαγωγές τους κατά τη διάρκεια του προηγούμενου ημερολογιακού έτους (1η Ιανουαρίου έως 31 Δεκεμβρίου) δεν υπερβαίνουν τις ποσότητες που καθορίζονται στο παράρτημα I του παρόντος κανονισμού. Αν υπερβεί τις ποσότητες αυτές εντός του τρέχοντος ημερολογιακού έτους, η επιχείρηση συμμορφώνεται πάραυτα με την υποχρέωση καταχώρισής της.
            
         
               γ)
            
            
               Οι επιχειρήσεις που αναπτύσσουν δραστηριότητες στον τομέα των εξαγωγών μειγμάτων που περιέχουν τις διαβαθμισμένες ουσίες που απαριθμούνται στην κατηγορία 3 του παραρτήματος του κανονισμού (ΕΚ) αριθ. 111/2005, εφόσον η ποσότητα της διαβαθμισμένης ουσίας που περιέχεται στα μείγματα δεν υπερβαίνει, κατά τη διάρκεια του προηγούμενου ημερολογιακού έτους, τις ποσότητες που καθορίζονται στο παράρτημα I του παρόντος κανονισμού. Αν υπερβεί τις ποσότητες αυτές εντός του τρέχοντος ημερολογιακού έτους, η επιχείρηση συμμορφώνεται πάραυτα με την υποχρέωση καταχώρισής της.
            
         Άρθρο 7
   Όροι για τις εξαιρέσεις από ορισμένες απαιτήσεις
   Για τους σκοπούς του άρθρου 6 του κανονισμού (ΕΚ) αριθ. 273/2004, οι πελάτες ενημερώνουν τους προμηθευτές τους για το αν το εν λόγω άρθρο εφαρμόζεται σ' αυτούς.
   Άρθρο 8
   Κριτήρια για τον προσδιορισμό των νόμιμων σκοπών της συναλλαγής
   1.   Η επιχείρηση παρέχει πληροφορίες ότι η αποστολή έγινε από τη χώρα εξαγωγής σύμφωνα με τις ισχύουσες εθνικές διατάξεις που θεσπίστηκαν βάσει του άρθρου 12 της σύμβασης των Ηνωμένων Εθνών κατά της παράνομης διακίνησης ναρκωτικών φαρμάκων και ψυχοτρόπων ουσιών (5) προκειμένου να αποδείξει τον νόμιμο σκοπό της συναλλαγής, σύμφωνα με το άρθρο 8 παράγραφος 1 του κανονισμού (ΕΚ) αριθ. 111/2005.
   2.   Για τον σκοπό αυτό, η επιχείρηση χρησιμοποιεί είτε το υπόδειγμα που αναφέρεται στο παράρτημα II του παρόντος κανονισμού είτε προσκομίζει την άδεια εισαγωγής που αναφέρεται στο άρθρο 20 του κανονισμού (ΕΚ) αριθ. 111/2005 ή τη δήλωση πελάτη που αναφέρεται στο άρθρο 4 του κανονισμού (ΕΚ) αριθ. 273/2004.
   Άρθρο 9
   Πληροφορίες που απαιτούνται για την παρακολούθηση του εμπορίου
   1.   Για τους σκοπούς του άρθρου 8 παράγραφος 2 του κανονισμού (ΕΚ) αριθ. 273/2004, οι επιχειρήσεις ενημερώνουν συνοπτικά τις αρμόδιες αρχές για τις ποσότητες διαβαθμισμένων ουσιών που χρησιμοποιήθηκαν ή παραδόθηκαν και, σε περίπτωση παράδοσης, για την ποσότητα που παραδόθηκε σε κάθε τρίτο μέρος.
   Για τις διαβαθμισμένες ουσίες της κατηγορίας 3 του παραρτήματος I του κανονισμού (ΕΚ) αριθ. 273/2004, η πρώτη παράγραφος εφαρμόζεται μόνο εφόσον ζητηθεί από τις αρμόδιες αρχές.
   2.   Για τους σκοπούς του άρθρου 9 παράγραφος 2 του κανονισμού (ΕΚ) αριθ. 111/2005, οι επιχειρήσεις ενημερώνουν τις αρμόδιες αρχές σχετικά με τα ακόλουθα:
   
               α)
            
            
               τις εξαγωγές διαβαθμισμένων ουσιών για τις οποίες απαιτείται άδεια εξαγωγής·
            
         
               β)
            
            
               όλες τις εισαγωγές διαβαθμισμένων ουσιών της κατηγορίας 1 του παραρτήματος του κανονισμού (ΕΚ) αριθ. 111/2005 για τις οποίες απαιτείται άδεια εισαγωγής ή όλες τις περιπτώσεις στις οποίες οι διαβαθμισμένες ουσίες της κατηγορίας 2 του παραρτήματος του κανονισμού (ΕΚ) αριθ. 111/2005 εισέρχονται σε ελεύθερη ζώνη ελέγχου τύπου ΙΙ, υπόκεινται σε καθεστώς αναστολής διαφορετικό από τη διαμετακόμιση, ή τίθενται σε ελεύθερη κυκλοφορία·
            
         
               γ)
            
            
               όλες τις δραστηριότητες μεσαζόντων που αφορούν διαβαθμισμένες ουσίες των κατηγοριών 1 και 2 του παραρτήματος του κανονισμού (ΕΚ) αριθ. 111/2005.
            
         3.   Οι πληροφορίες που προβλέπονται στην παράγραφο 2 στοιχείο α) περιέχουν, ανάλογα με την περίπτωση, αναφορά στις χώρες προορισμού, τις εξαγόμενες ποσότητες και τους αριθμούς που φέρουν οι άδειες εξαγωγής.
   4.   Οι πληροφορίες που προβλέπονται στην παράγραφο 2 στοιχείο β) περιέχουν, ανάλογα με την περίπτωση, αναφορά στην τρίτη χώρα εξαγωγής και τον αριθμό που φέρουν οι άδειες εισαγωγής.
   5.   Οι πληροφορίες που προβλέπονται στην παράγραφο 2 στοιχείο γ) περιέχουν, ανάλογα με την περίπτωση, αναφορά στις τρίτες χώρες που εμπλέκονται στις συγκεκριμένες δραστηριότητες μεσαζόντων καθώς και στην άδεια εξαγωγής ή εισαγωγής. Οι επιχειρήσεις διαβιβάζουν πρόσθετες πληροφορίες κατόπιν αιτήσεως των αρμοδίων αρχών.
   6.   Οι αρμόδιες αρχές χειρίζονται τις πληροφορίες που αναφέρονται στο παρόν άρθρο ως εμπιστευτικές επιχειρηματικές πληροφορίες.
   Άρθρο 10
   Προϋποθέσεις για τον καθορισμό των καταλόγων των χωρών προορισμού για τις εξαγωγές των διαβαθμισμένων ουσιών των κατηγοριών 2 και 3
   Οι κατάλογοι που αναφέρονται στο άρθρο 11 παράγραφος 1 του κανονισμού (ΕΚ) αριθ. 111/2005 περιλαμβάνουν όλες τις ακόλουθες πληροφορίες:
   
               α)
            
            
               τις τρίτες χώρες με τις οποίες η Ένωση έχει συνάψει ειδική συμφωνία για τις πρόδρομες ουσίες των ναρκωτικών·
            
         
               β)
            
            
               τις τρίτες χώρες που έχουν ζητήσει να λαμβάνουν γνωστοποιήσεις πριν από την εξαγωγή κατ' εφαρμογή του άρθρου 12 παράγραφος 10 της σύμβασης του 1988 των Ηνωμένων Εθνών κατά της παράνομης διακίνησης ναρκωτικών φαρμάκων και ψυχοτρόπων ουσιών.
            
         
               γ)
            
            
               τις τρίτες χώρες που έχουν ζητήσει να λαμβάνουν γνωστοποιήσεις πριν από την εξαγωγή κατ' εφαρμογή του άρθρου 24 της σύμβασης του 1988 των Ηνωμένων Εθνών κατά της παράνομης διακίνησης ναρκωτικών φαρμάκων και ψυχοτρόπων ουσιών.
            
         Οι κατάλογοι με τις χώρες για τις οποίες προορίζονται οι εξαγωγές των διαβαθμισμένων ουσιών των κατηγοριών 2 και 3 του παραρτήματος που αναφέρονται στα στοιχεία α), β) και γ) δημοσιεύονται στην ιστοσελίδα της Επιτροπής.
   Άρθρο 11
   Κριτήρια για τον καθορισμό απλουστευμένων διαδικασιών γνωστοποίησης πριν από την εξαγωγή
   1.   Σύμφωνα με το άρθρο 11 παράγραφος 3 του κανονισμού (ΕΚ) αριθ. 111/2005, η αρμόδια αρχή μπορεί να αποστείλει απλουστευμένη γνωστοποίηση πριν από την εξαγωγή, η οποία καλύπτει διάφορες πράξεις εξαγωγής που διενεργούνται εντός συγκεκριμένης χρονικής περιόδου διάρκειας 6 ή 12 μηνών, σε περίπτωση εξαγωγών για τις οποίες προβλέπεται να εφαρμοστεί η απλουστευμένη διαδικασία άδειας εξαγωγής.
   2.   Η αρμόδια αρχή της χώρας εξαγωγής παρέχει τις πληροφορίες που προβλέπονται στο άρθρο 13 παράγραφος 1 του κανονισμού (ΕΚ) αριθ. 111/2005 στην αρμόδια αρχή της τρίτης χώρας προορισμού.
   3.   Η αρμόδια αρχή ενημερώνει σχετικά τη χώρα προορισμού κάνοντας χρήση, για τον σκοπό αυτό, του επιγραμμικού συστήματος γνωστοποίησης πριν από την εξαγωγή (PEN) ή του εντύπου της «πολυμερούς κοινοποίησης χημικών ουσιών» που περιέχει το παράρτημα III του παρόντος κανονισμού.
   Άρθρο 12
   Κριτήρια καθορισμού απλουστευμένων διαδικασιών για την έκδοση άδειας εξαγωγής
   1.   Μετά από αίτηση της ενδιαφερόμενης επιχείρησης, η αρμόδια αρχή μπορεί να χορηγήσει άδεια εξαγωγής με απλουστευμένη διαδικασία, όπως αναφέρεται στο άρθρο 19 του κανονισμού (ΕΚ) αριθ. 111/2005, στις περιπτώσεις συχνών εξαγωγών μιας συγκεκριμένης διαβαθμισμένης ουσίας των κατηγοριών 3 και 4 του παραρτήματος του εν λόγω κανονισμού, στις οποίες εμπλέκονται ο ίδιος εξαγωγέας που είναι εγκατεστημένος στην Ένωση και ο ίδιος εισαγωγέας στην ίδια τρίτη χώρα προορισμού επί μια συγκεκριμένη χρονική περίοδο διάρκειας 6 ή 12 μηνών.
   Η εν λόγω άδεια εξαγωγής μπορεί να χορηγηθεί με απλουστευμένη διαδικασία μόνο στις ακόλουθες περιπτώσεις:
   
               α)
            
            
               όταν, κατά τις προηγούμενες εξαγωγές, η επιχείρηση είχε αποδείξει ότι ήταν σε θέση να εκπληρώνει όλες τις υποχρεώσεις της σε σχέση με τις συγκεκριμένες εξαγωγές και δεν είχε παραβιάσει την ισχύουσα νομοθεσία·
            
         
               β)
            
            
               όταν η αρμόδια αρχή διαθέτει επαρκή στοιχεία που αποδεικνύουν τους νόμιμους σκοπούς των εν λόγω πράξεων εξαγωγής.
            
         2.   Η αίτηση για τη χορήγηση άδειας εξαγωγής με απλουστευμένη διαδικασία περιέχει τουλάχιστον τις ακόλουθες πληροφορίες:
   
               α)
            
            
               το όνομα και τη διεύθυνση του εξαγωγέα, του εισαγωγέα της τρίτης χώρας καθώς και του τελικού αποδέκτη·
            
         
               β)
            
            
               την ονομασία της διαβαθμισμένης ουσίας, όπως αυτή αναφέρεται στο παράρτημα του κανονισμού (ΕΚ) αριθ. 111/2005, ή, σε περίπτωση μείγματος ή φυσικού προϊόντος, την ονομασία του καθώς και τον κωδικό ΣΟ και την ονομασία τυχόν διαβαθμισμένων ουσιών, όπως αναφέρονται στο παράρτημα του κανονισμού (ΕΚ) αριθ. 111/2005, που περιέχονται στο μείγμα ή στο φυσικό προϊόν·
            
         
               γ)
            
            
               τη μέγιστη ποσότητα διαβαθμισμένης ουσίας που προορίζεται για εξαγωγή·
            
         
               δ)
            
            
               τη συγκεκριμένη χρονική περίοδο εντός της οποίας προβλέπονται οι πράξεις εξαγωγής.
            
         3.   Η αρμόδια αρχή λαμβάνει την απόφαση σχετικά με την αίτηση χορήγησης άδειας εξαγωγής με απλουστευμένη διαδικασία εντός 15 εργάσιμων ημερών από την ημερομηνία κατά την οποία έλαβε τις απαιτούμενες πληροφορίες.
   4.   Σε περίπτωση επείγουσας ιατρικής περίθαλψης, όταν πληρούνται οι όροι της παραγράφου 1 στοιχεία α) και β) του παρόντος άρθρου, η αρμόδια αρχή λαμβάνει απόφαση σχετικά με την αίτηση χορήγησης άδειας εξαγωγής με απλουστευμένη διαδικασία για τις εξαγωγές των διαβαθμισμένων ουσιών της κατηγορίας 4, που περιλαμβάνονται στο παράρτημα του κανονισμού (ΕΚ) αριθ. 111/2005, πάραυτα ή το αργότερο εντός 3 εργάσιμων ημερών από την παραλαβή της αίτησης.
   Άρθρο 13
   Προϋποθέσεις και απαιτήσεις όσον αφορά τις πληροφορίες που πρέπει να κοινοποιούνται σχετικά με την εφαρμογή των μέτρων παρακολούθησης
   1.   Τα κράτη μέλη κοινοποιούν στην Επιτροπή τις πληροφορίες που προβλέπονται στο άρθρο 32 παράγραφος 1 του κανονισμού (ΕΚ) αριθ. 111/2005 και στο άρθρο 13 παράγραφος 1 του κανονισμού (ΕΚ) αριθ. 273/2004 εντός του μηνός που έπεται κάθε ημερολογιακού τριμήνου. Οι κοινοποιήσεις περιέχουν τις πληροφορίες σχετικά με όλες τις περιπτώσεις κατά τις οποίες είτε έχει ανασταλεί η χορήγηση άδειας παραλαβής των διαβαθμισμένων και μη διαβαθμισμένων ουσιών είτε έχει αποφασισθεί η δέσμευσή τους.
   2.   Οι πληροφορίες αυτές περιλαμβάνουν:
   
               α)
            
            
               την ονομασία των ουσιών·
            
         
               β)
            
            
               την καταγωγή, την προέλευση και τον προορισμό των ουσιών εφόσον είναι γνωστά·
            
         
               γ)
            
            
               την ποσότητα των ουσιών, τον τελωνειακό χαρακτηρισμό τους και τα χρησιμοποιηθέντα μεταφορικά μέσα.
            
         3.   Στο τέλος κάθε ημερολογιακού έτους η Επιτροπή κοινοποιεί σε όλα τα κράτη μέλη τις πληροφορίες που έλαβε δυνάμει της παραγράφου 1.
   Άρθρο 14
   Κατάργηση
   Καταργείται ο κανονισμός (ΕΚ) αριθ. 1277/2005.
   Άρθρο 15
   Ο παρών κανονισμός αρχίζει να ισχύει την τρίτη ημέρα από τη δημοσίευσή του στην Επίσημη Εφημερίδα της Ευρωπαϊκής Ένωσης.
   Εφαρμόζεται από την 1η Ιουλίου 2015.
   
      Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.
      Βρυξέλλες, 24 Απριλίου 2015.
      
         
            Για την Επιτροπή
         
         
            Ο Πρόεδρος
         
         Jean-Claude JUNCKER
      
   
   
      (1)  ΕΕ L 47 της 18.2.2004, σ. 1.
   
      (2)  ΕΕ L 22 της 26.1.2005, σ. 1.
   
      (3)  Κανονισμός (ΕΚ) αριθ. 1277/2005 της Επιτροπής, της 27ης Ιουλίου 2005, για τη θέσπιση κανόνων εφαρμογής του κανονισμού (ΕΚ) αριθ. 273/2004 του Ευρωπαϊκού Κοινοβουλίου και του Συμβουλίου περί των προδρόμων ουσιών των ναρκωτικών καθώς και του κανονισμού (ΕΚ) αριθ. 111/2005 του Συμβουλίου για τη θέσπιση κανόνων παρακολούθησης του εμπορίου προδρόμων ουσιών των ναρκωτικών μεταξύ της Κοινότητας και τρίτων χωρών (ΕΕ L 202 της 3.8.2005, σ. 7).
   
      (4)  Κανονισμός (ΕΟΚ) αριθ. 2913/92 του Συμβουλίου, της 12ης Οκτωβρίου 1992, περί θεσπίσεως κοινοτικού τελωνειακού κώδικα (ΕΕ L 302 της 19.10.1992, σ. 1).
   
      (5)  Απόφαση του Συμβουλίου της 22ας Οκτωβρίου 1990 (ΕΕ L 326 της 24.11.1990, σ. 56).
   
      ΠΑΡΑΡΤΗΜΑ I
      
                  Ουσία
               
               
                  Ποσότητα
               
            
                  Ακετόνη (1)
                  
               
               
                  50 kg
               
            
                  Αιθυλαιθέρας (1)
                  
               
               
                  20 kg
               
            
                  Μεθυλαιθυλκετόνη (1)
                  
               
               
                  50 kg
               
            
                  Τολουόλιο (1)
                  
               
               
                  50 kg
               
            
                  Θειικό οξύ
               
               
                  100 kg
               
            
                  Υδροχλωρικό οξύ
               
               
                  100 kg
               
            
         (1)  Τα άλατα που λαμβάνονται από τις ουσίες αυτές, οσάκις είναι δυνατή η ύπαρξη των αλάτων αυτών.
   
   
      ΠΑΡΑΡΤΗΜΑ II
      
         
      
         Σημειώσεις
      
      
                  1.
               
               
                  Η διάταξη του υποδείγματος δεν είναι δεσμευτική.
               
            
                  2.
               
               
                  Οι αύξοντες αριθμοί και το κείμενο του υποδείγματος είναι δεσμευτικά.
               
            3.   Προστασία δεδομένων προσωπικού χαρακτήρα
      Όταν η Ευρωπαϊκή Επιτροπή επεξεργάζεται δεδομένα προσωπικού χαρακτήρα που περιέχονται στο παρόν έγγραφο, εφαρμόζει τις διατάξεις του κανονισμού (ΕΚ) αριθ. 45/2001 του Ευρωπαϊκού Κοινοβουλίου και του Συμβουλίου σχετικά με την προστασία των φυσικών προσώπων έναντι της επεξεργασίας δεδομένων προσωπικού χαρακτήρα από τα όργανα και τους οργανισμούς της Κοινότητας, καθώς και με την ελεύθερη κυκλοφορία των δεδομένων αυτών.
      Όταν η αρμόδια τελωνειακή αρχή κράτους μέλους επεξεργάζεται δεδομένα προσωπικού χαρακτήρα που περιέχονται στο παρόν έγγραφο εφαρμόζει τις εθνικές διατάξεις εφαρμογής της οδηγίας 95/46/ΕΚ.
      Σκοπός της επεξεργασίας των προσωπικών δεδομένων είναι η παρακολούθηση του εμπορίου των πρόδρομων ουσιών των ναρκωτικών εντός της Ένωσης σύμφωνα με τον κανονισμό (ΕΚ) αριθ. 273/2004 όπως τροποποιήθηκε με τον κανονισμό (ΕΕ) αριθ. 1258/2013, και μεταξύ της Ένωσης και των τρίτων χωρών, σύμφωνα με τις διατάξεις του κανονισμού (ΕΚ) No 111/2005, όπως τροποποιήθηκε με τον κανονισμό (ΕΕ) αριθ. 1259/2013.
      Η αρμόδια εθνική αρχή στην οποία έχει υποβληθεί το παρόν έγγραφο ελέγχει την επεξεργασία των δεδομένων. Ο κατάλογος των αρμόδιων αρχών δημοσιεύεται στον δικτυακό τόπο της Επιτροπής:
      http://ec.europa.eu/taxation_customs/resources/documents/customs/customs_controls/drugs_precursors/legislation/national_competent_authorities.pdf
      Σύμφωνα με το άρθρο 17 του κανονισμός (ΕΚ) αριθ. 111/2005 σχετικά με τη θέσπιση κανόνων για την παρακολούθηση του εμπορίου προδρόμων ουσιών ναρκωτικών μεταξύ της Ένωσης και τρίτων χωρών, με την επιφύλαξη των εφαρμοστέων διατάξεων για την προστασία των δεδομένων στην Ένωση και για τον σκοπό του ελέγχου και της παρακολούθησης ορισμένων ουσιών που χρησιμοποιούνται συχνά για την παράνομη παρασκευή ναρκωτικών φαρμάκων ή ψυχοτρόπων ουσιών, η Επιτροπή και οι αρμόδιες αρχές των κρατών μελών μπορούν να ανταλλάσσουν δεδομένα προσωπικού χαρακτήρα και πληροφορίες που περιέχονται στο παρόν έγγραφο με τις αρμόδιες αρχές τρίτων χωρών.
      Το υποκείμενο δεδομένων έχει δικαίωμα πρόσβασης στα δεδομένα προσωπικού χαρακτήρα τα οποία το αφορούν και θα υφίστανται επεξεργασία και, εφόσον κρίνεται σκόπιμο, έχει δικαίωμα διόρθωσης, διαγραφής ή κλειδώματος των δεδομένων προσωπικού χαρακτήρα σύμφωνα με τον κανονισμό (ΕΚ) αριθ. 45/2001 ή τους εθνικούς νόμους με τους οποίους εφαρμόζεται η οδηγία 95/46/ΕΚ.
      Όλες οι αιτήσεις για άσκηση του δικαιώματος πρόσβασης, διόρθωσης, διαγραφής ή κλειδώματος υποβάλλονται στις αρμόδιες αρχές που υποβλήθηκε το παρόν έγγραφο, οι οποίες τις επεξεργάζονται.
      Η νομική βάση για την επεξεργασία των δεδομένων προσωπικού χαρακτήρα είναι το άρθρο 33 του κανονισμού (ΕΚ) αριθ. 111/2005 και το άρθρο 13β του κανονισμού (ΕΚ) αριθ. 273/2004.
      Τα δεδομένα προσωπικού χαρακτήρα που περιλαμβάνονται στο παρόν έγγραφο δεν πρέπει να διατηρούνται περισσότερο από ό, τι είναι αναγκαίο για την επίτευξη των σκοπών για τους οποίους συλλέγονται.
      Καταγγελίες, σε περίπτωση διαφορών, μπορούν να υποβάλλονται στην αρμόδια εθνική αρχή προστασίας δεδομένων. Τα στοιχεία επικοινωνίας των εθνικών αρχών προστασίας των δεδομένων είναι διαθέσιμα στον δικτυακό τόπο της Ευρωπαϊκής Επιτροπής, Γενική Διεύθυνση Δικαιοσύνης (http://ec.europa.eu/justice/data-protection/bodies/authorities/eu/index_en.htm#h2-1).
      Σε περίπτωση που η καταγγελία αφορά την επεξεργασία δεδομένων που πραγματοποιεί η Ευρωπαϊκή Επιτροπή, πρέπει να υποβάλλεται στον Ευρωπαίο Επόπτη Προστασίας Δεδομένων.
      (http://www.edps.europa.eu/EDPSWEB/).
   
   
      ΠΑΡΑΡΤΗΜΑ III
      
         
      
         Σημειώσεις
      
      
                  1.
               
               
                  Η διάταξη του υποδείγματος δεν είναι δεσμευτική.
               
            
                  2.
               
               
                  Οι αύξοντες αριθμοί και το κείμενο του υποδείγματος είναι δεσμευτικά. Η συμπλήρωση των θέσεων που εμφανίζονται με έντονα στοιχεία είναι υποχρεωτική.
               
            
                  3.
               
               
                  Άλλες λεπτομέρειες σχετικά με τις θέσεις:
                  
                               
                           
                           
                              Θέση «Μέρος Α»: Να αναφέρετε αν η πολυμερής κοινοποίηση χημικών ουσιών αφορά μία ή περισσότερες πράξεις εξαγωγής. Αν πρόκειται για περισσότερες πράξεις, να αναφέρετε την προβλεπόμενη προθεσμία.
                           
                        
                               
                           
                           
                              Θέση 14 (Ποσότητα και βάρος): Στην περίπτωση που η πολυμερής κοινοποίηση χημικών ουσιών αφορά περισσότερες πράξεις εξαγωγής, να αναφέρετε τη μέγιστη ποσότητα και βάρος.
                           
                        
                               
                           
                           
                              Σημείο 18 (Ημερομηνία αναχώρησης): Στην περίπτωση που η πολυμερής κοινοποίηση χημικών ουσιών αφορά περισσότερες πράξεις εξαγωγής, να αναφέρετε στη θέση αυτή την προβλεπόμενη τελική ημερομηνία αναχώρησης.
                           
                        
            4.   Προστασία δεδομένων προσωπικού χαρακτήρα
      Όταν η Ευρωπαϊκή Επιτροπή επεξεργάζεται δεδομένα προσωπικού χαρακτήρα που περιέχονται στο παρόν έγγραφο, εφαρμόζει τις διατάξεις του κανονισμού (ΕΚ) αριθ. 45/2001 του Ευρωπαϊκού Κοινοβουλίου και του Συμβουλίου σχετικά με την προστασία των φυσικών προσώπων έναντι της επεξεργασίας δεδομένων προσωπικού χαρακτήρα από τα όργανα και τους οργανισμούς της Κοινότητας, καθώς και με την ελεύθερη κυκλοφορία των δεδομένων αυτών.
      Όταν η αρμόδια τελωνειακή αρχή κράτους μέλους επεξεργάζεται δεδομένα προσωπικού χαρακτήρα που περιέχονται στο παρόν έγγραφο εφαρμόζει τις εθνικές διατάξεις εφαρμογής της οδηγίας 95/46/ΕΚ.
      Σκοπός της επεξεργασίας των προσωπικών δεδομένων είναι η παρακολούθηση του εμπορίου των πρόδρομων ουσιών των ναρκωτικών εντός της Ένωσης σύμφωνα με τον κανονισμό (ΕΚ) αριθ. 273/2004 όπως τροποποιήθηκε με τον κανονισμό (ΕΕ) αριθ. 1258/2013, και μεταξύ της Ένωσης και των τρίτων χωρών, σύμφωνα με τις διατάξεις του κανονισμού (ΕΚ) No 111/2005, όπως τροποποιήθηκε με τον κανονισμό (ΕΕ) αριθ. 1259/2013.
      Η αρμόδια εθνική αρχή στην οποία έχει υποβληθεί το παρόν έγγραφο ελέγχει την επεξεργασία των δεδομένων. Ο κατάλογος των αρμόδιων αρχών δημοσιεύεται στον δικτυακό τόπο της Επιτροπής:
      http://ec.europa.eu/taxation_customs/resources/documents/customs/customs_controls/drugs_precursors/legislation/national_competent_authorities.pdf
      Σύμφωνα με το άρθρο 17 του κανονισμός (ΕΚ) αριθ. 111/2005 σχετικά με τη θέσπιση κανόνων για την παρακολούθηση του εμπορίου προδρόμων ουσιών ναρκωτικών μεταξύ της Ένωσης και τρίτων χωρών, με την επιφύλαξη των εφαρμοστέων διατάξεων για την προστασία των δεδομένων στην Ένωση και για τον σκοπό του ελέγχου και της παρακολούθησης ορισμένων ουσιών που χρησιμοποιούνται συχνά για την παράνομη παρασκευή ναρκωτικών φαρμάκων ή ψυχοτρόπων ουσιών, η Επιτροπή και οι αρμόδιες αρχές των κρατών μελών μπορούν να ανταλλάσσουν δεδομένα προσωπικού χαρακτήρα και πληροφορίες που περιέχονται στο παρόν έγγραφο με τις αρμόδιες αρχές τρίτων χωρών.
      Το υποκείμενο δεδομένων έχει δικαίωμα πρόσβασης στα δεδομένα προσωπικού χαρακτήρα τα οποία το αφορούν και θα υφίστανται επεξεργασία και, εφόσον κρίνεται σκόπιμο, έχει δικαίωμα διόρθωσης, διαγραφής ή κλειδώματος των δεδομένων προσωπικού χαρακτήρα σύμφωνα με τον κανονισμό (ΕΚ) αριθ. 45/2001 ή τους εθνικούς νόμους με τους οποίους εφαρμόζεται η οδηγία 95/46/ΕΚ.
      Όλες οι αιτήσεις για άσκηση του δικαιώματος πρόσβασης, διόρθωσης, διαγραφής ή κλειδώματος υποβάλλονται στις αρμόδιες αρχές που υποβλήθηκε το παρόν έγγραφο, οι οποίες τις επεξεργάζονται.
      Η νομική βάση για την επεξεργασία των δεδομένων προσωπικού χαρακτήρα είναι το άρθρο 33 του κανονισμού (ΕΚ) αριθ. 111/2005 και το άρθρο 13β του κανονισμού (ΕΚ) αριθ. 273/2004.
      Τα δεδομένα προσωπικού χαρακτήρα που περιλαμβάνονται στο παρόν έγγραφο δεν πρέπει να διατηρούνται περισσότερο από ό, τι είναι αναγκαίο για την επίτευξη των σκοπών για τους οποίους συλλέγονται.
      Καταγγελίες, σε περίπτωση διαφορών, μπορούν να υποβάλλονται στην αρμόδια εθνική αρχή προστασίας δεδομένων. Τα στοιχεία επικοινωνίας των εθνικών αρχών προστασίας των δεδομένων είναι διαθέσιμα στον δικτυακό τόπο της Ευρωπαϊκής Επιτροπής, Γενική Διεύθυνση Δικαιοσύνης (http://ec.europa.eu/justice/data-protection/bodies/authorities/eu/index_en.htm#h2-1).
      Σε περίπτωση που η καταγγελία αφορά την επεξεργασία δεδομένων που πραγματοποιεί η Ευρωπαϊκή Επιτροπή, πρέπει να υποβάλλεται στον Ευρωπαίο Επόπτη Προστασίας Δεδομένων.
      (http://www.edps.europa.eu/EDPSWEB/).